pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 31/2564

เรื่อง หลักเกณฑ์ เงื่อนไขและวิธีการให้ความเห็นชอบ

ผู้ให้บริการระบบเสนอขายโทเคนดิจิทัล

(ฉบับที่ 8)

\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 10(1) และมาตรา 19 วรรคสาม แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้

 ข้อ 1 ให้เพิ่มบทนิยามคําว่า “ธุรกรรมเงินตราต่างประเทศ” และ “วงเงินจัดสรร” ระหว่างบทนิยามคําว่า “ผู้ออกโทเคนดิจิทัล” และคําว่า “สัญญาอัจฉริยะ” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 14/2562 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล (ฉบับที่ 2) ลงวันที่ 10 พฤษภาคม พ.ศ. 2562 

 ““ธุรกรรมเงินตราต่างประเทศ” หมายความว่า การซื้อขายหรือแลกเปลี่ยนเงินตราต่างประเทศ เพื่อใช้ในการให้บริการลูกค้าอันเนื่องมาจากการเป็นผู้ให้บริการระบบเสนอขาย  
โทเคนดิจิทัล

 “วงเงินจัดสรร” หมายความว่า วงเงินการทําธุรกรรมเงินตราต่างประเทศ ซึ่งธนาคารแห่งประเทศไทยมอบหมายให้สํานักงาน ก.ล.ต. เป็นผู้จัดสรรวงเงิน”

 ข้อ 2 ให้เพิ่มความต่อไปนี้เป็นข้อ 14/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561

 “ข้อ 14/1 ในกรณีประสงค์จะทําธุรกรรมเงินตราต่างประเทศ ให้ผู้ให้บริการระบบเสนอขายโทเคนดิจิทัลปฏิบัติตามหลักเกณฑ์ดังต่อไปนี้

 (1) ขอรับวงเงินจัดสรรจากสํานักงาน ก.ล.ต. ทั้งนี้ การขอรับการจัดสรรวงเงินดังกล่าวให้เป็นไปตามรูปแบบและวิธีการที่จัดไว้บนเว็บไซต์ของสํานักงาน ก.ล.ต. 

 

 (2) ดําเนินการตรวจสอบวงเงินก่อนทําธุรกรรมเงินตราต่างประเทศ เพื่อให้มั่นใจว่ายังคงอยู่ภายในวงเงินที่ได้รับจัดสรรตาม (1)”

 ข้อ 3 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2564 เป็นต้นไป

 ประกาศ ณ วันที่ 22 กันยายน พ.ศ. 2564

 (นายพิชิต อัคราทิตย์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 12/2565

เรื่อง หลักเกณฑ์ เงื่อนไขและวิธีการให้ความเห็นชอบ

ผู้ให้บริการระบบเสนอชายโทเคนดิจิทัล

(ฉบับที่ 9 )

----------------------

อาศัยอํานาจตามความในมาตรา 10(1) และมาตรา 19 วรรคสาม แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก..ต. ออกประกาศไว้ดังต่อไปนี้

ข้อ 1 ให้เพิ่มความต่อไปนี้เป็นบทนิยามคําว่า "ผู้ลงทุนรายใหญ่" ต่อจากบทนิยามคําว่า“ผู้ลงทุนรายใหญ่พิเศษ” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561

“ผู้ลงทุนรายใหญ่” หมายความว่า ผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่"

ข้อ 2 ให้ยกเลิกบทนิยามคําว่า "นิติบุคคลร่วมลงทุน" (venture capital) และ “กิจการเงินร่วมลงทุน” ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561

ข้อ 3 ให้ยกเลิกความในวรรคสี่ ของข้อ 21 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน"เพื่อประโยชน์ตามความในวรรคสอง "ผู้ลงทุนรายบุคคล" หมายความถึงที่มิใช่ผู้ลงทุนประเภทผู้ลงทุนสถาบัน ผู้ลงทุนรายใหญ่พิเศษ หรือผู้ลงทุนรายใหญ่"ผู้ลงทุนอื่น

ข้อ 4 ให้ยกเลิกความใน (1) ของข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 16/2561 เรื่อง หลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน

"(1) ผู้ลงทุนสถาบัน ผู้ลงทุนรายใหญ่พิเศษ หรือผู้ลงทุนรายใหญ่"

ข้อ 5 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป

ประกาศ ณ วันที่ 2 มิถุนายน พ.ศ. 2565

(นายพิชิต อัคราทิตย์)

ประธานกรรมการ

คณะกรรมการกํากับหลักทรัพย์และตลาดหลักทรัพย์

เป็นต้นไป
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 8/2552

เรื่อง  การกําหนดประเภทธุรกรรมในตลาดทุนที่ให้ใช้ทรัสต์ได้

\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 8  แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ทรัสต์อาจก่อตั้งขึ้นเพื่อประโยชน์ต่อการดําเนินธุรกรรมในตลาดทุนดังต่อไปนี้

(1)  ทรัสต์สําหรับการบริหารและจัดการลงทุน (Active trust) ที่มีการออกใบทรัสต์ซึ่งได้แก่

            (ก)  การก่อตั้งทรัสต์เพื่อการลงทุนของผู้ลงทุนสถาบันและรายใหญ่ (Institutional Investor & High Net Worth Trust Fund)

            (ข)  การก่อตั้งทรัสต์เพื่อการลงทุนในอสังหาริมทรัพย์  (Real Estate Investment Trust)

            (ค)  การตั้ง Exchange-traded fund ในรูปทรัสต์

            (ง)  การตั้งนิติบุคคลเฉพาะกิจในรูปทรัสต์ (Special Purpose Trust)

            (จ)  การก่อตั้งทรัสต์ที่เกี่ยวกับการออกตราสารศุกูก (Sukuk)

(2)  ทรัสต์สําหรับการถือครองทรัพย์สินหรือเพื่อประโยชน์ในการชําระหนี้ในการออกหลักทรัพย์ (Passive trust) ได้แก่

            (ก)  การใช้ทรัสต์ในการออกและเสนอขายหุ้นให้กรรมการและพนักงาน

            (ข)  การใช้ทรัสต์ในโครงการร่วมลงทุนระหว่างนายจ้างและลูกจ้าง (Employee Joint Investment Program)

            (ค)  การใช้ทรัสต์ในการออกใบสําคัญแสดงสิทธิอนุพันธ์

            (ง)  การตั้งบัญชีเงินสํารอง (Reserve account) หรือเงินทุนทยอยชําระ (Sinking fund)ในรูปทรัสต์เพื่อการชําระหนี้ในการออกหุ้นกู้

            (จ)  การตั้งบัญชีทรัพย์สินในรูปทรัสต์ในการเรียกเก็บหนี้ให้นิติบุคคลเฉพาะกิจ


ข้อ ๒ ประกาศนี้ให้ใช้บังคับตั้งแต่วันที่  1 กรกฎาคม  พ.ศ. 2552 เป็นต้นไป


ผู้มีอํานาจลงนาม - ประกาศ  ณ  วันที่ 4  มิถุนายน  พ.ศ. 2552

 

                                                                (นายวิจิตร  สุพินิจ)

                                                                 ประธานกรรมการ

                                              คณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ เพื่อให้สามารถใช้ทรัสต์เป็นเครื่องมือในการสร้างนวัตกรรมของธุรกรรมประเภทต่าง ๆ ในตลาดทุนได้ จึงจําเป็นต้องออกประกาศนี้
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 4/2558

เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4 และมาตรา 8 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 เพื่อประโยชน์ในการทําธุรกรรมในตลาดทุน ให้ก่อตั้งทรัสต์เพื่อการลงทุนในโครงสร้างพื้นฐาน (infrastructure trust) ได้

 ข้อ 2 ทรัสต์เพื่อการลงทุนในโครงสร้างพื้นฐานตามข้อ 1 หมายความว่า ทรัสต์ที่มีวัตถุประสงค์ในการลงทุนและแสวงหาประโยชน์ในทรัพย์สินกิจการโครงสร้างพื้นฐานเป็นหลัก และมิได้เป็นไปเพื่อแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ (private trust)  
 คําว่า “ทรัพย์สินกิจการโครงสร้างพื้นฐาน” ตามวรรคหนึ่ง ให้เป็นไปตามลักษณะที่คณะกรรมการกํากับตลาดทุนประกาศกําหนด

ข้อ 3 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป

 ประกาศ ณ วันที่ 9 เมษายน พ.ศ. 2558

 (นายอัชพร จารุจินดา)

 ประธานกรรมการ 

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 9/2563

เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้

(ฉบับที่ 4)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4(3) มาตรา 8(1) และมาตรา 12(3) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้

 ข้อ 1 เพื่อประโยชน์ในการทําธุรกรรมในตลาดทุน ให้ผู้ออกโทเคนดิจิทัลก่อตั้งทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนได้ โดยมีลักษณะอย่างใดอย่างหนึ่งดังต่อไปนี้

(1) ทรัสต์สําหรับการถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.) (passive trust) 

 (2) ทรัสต์ที่มีทรัพย์สินในกองทรัสต์เป็นหุ้นของนิติบุคคลเฉพาะกิจซึ่งเป็นผู้ถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.)(passive trust) ตามหลักเกณฑ์ดังนี้

(ก) เป็นการถือหุ้นไม่น้อยกว่าร้อยละ 75 ของจํานวนหุ้นที่จําหน่ายได้แล้วทั้งหมด และไม่น้อยกว่าร้อยละ 75 ของจํานวนสิทธิออกเสียงทั้งหมด ของนิติบุคคลเฉพาะกิจนั้น 

(ข) เป็นการถือหุ้นเพื่อประโยชน์ของผู้ถือโทเคนดิจิทัล เพื่อมิให้ทรัพย์สินของนิติบุคคลเฉพาะกิจดังกล่าวถูกจําหน่าย จ่าย โอน หรือก่อภาระผูกพัน โดยไม่ได้รับความเห็นชอบจากทรัสตี ทั้งนี้ ต้องเป็นไปตามสัญญาก่อตั้งทรัสต์

เพื่อประโยชน์ตามวรรคหนึ่ง (2) คําว่า “นิติบุคคลเฉพาะกิจ” หมายความว่า บริษัทจํากัดหรือบริษัทมหาชนจํากัดที่จัดตั้งขึ้นโดยมีวัตถุประสงค์ในการถือกรรมสิทธิ์หรือมีสิทธิครอบครองในอสังหาริมทรัพย์ตามข้อกําหนดในการเสนอขายโทเคนดิจิทัล

ข้อ 2 ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2563 เป็นต้นไป

 ประกาศ ณ วันที่ 17 เมษายน พ.ศ. 2563

 (นายวรวิทย์ จําปีรัตน์)

 ประธานกรรมการ

 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 4/2564

เรื่อง  การกําหนดประเภทธุรกรรมในตลาดทุนที่ให้ใช้ทรัสต์ได้

(ฉบับที่ 5)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 4(3) มาตรา 8(1) และมาตรา 12(3) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กร. 9/2563  เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 4) ลงวันที่ 17 เมษายน พ.ศ. 2563


ข้อ ๒ 2   เพื่อประโยชน์ในการทําธุรกรรมในตลาดทุน ให้ผู้ออกโทเคนดิจิทัลก่อตั้งทรัสต์สําหรับธุรกรรมการเสนอขายโทเคนดิจิทัลที่อ้างอิงหรือมีกระแสรายรับจากอสังหาริมทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนได้ โดยมีลักษณะอย่างใดอย่างหนึ่งดังต่อไปนี้

                     (1)  ทรัสต์สําหรับการถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.) (passive trust)

                     (2)  ทรัสต์สําหรับการลงทุนในสิทธิการเช่าในอสังหาริมทรัพย์ที่มีกรรมสิทธิ์หรือมีหนังสือรับรองการทําประโยชน์ (น.ส. 3 ก.) (passive trust)

                     (3)  ทรัสต์ที่มีทรัพย์สินในกองทรัสต์เป็นหุ้นของนิติบุคคลเฉพาะกิจซึ่งเป็นผู้ถือกรรมสิทธิ์ในอสังหาริมทรัพย์หรือมีสิทธิครอบครองในอสังหาริมทรัพย์ที่มีหนังสือรับรองการทําประโยชน์ (น.ส. 3 ก.) (passive trust) ตามหลักเกณฑ์ดังนี้

(ก)  เป็นการถือหุ้นไม่น้อยกว่าร้อยละ 75 ของจํานวนหุ้นที่จําหน่ายได้แล้วทั้งหมดและไม่น้อยกว่าร้อยละ 75 ของจํานวนสิทธิออกเสียงทั้งหมด ของนิติบุคคลเฉพาะกิจนั้น 

(ข)  เป็นการถือหุ้นเพื่อประโยชน์ของผู้ถือโทเคนดิจิทัล เพื่อมิให้ทรัพย์สิน  
ของนิติบุคคลเฉพาะกิจดังกล่าวถูกจําหน่าย จ่าย โอน หรือก่อภาระผูกพัน โดยไม่ได้รับความเห็นชอบ  
จากทรัสตี  ทั้งนี้ ต้องเป็นไปตามสัญญาก่อตั้งทรัสต์

  
 

                    เพื่อประโยชน์ตามวรรคหนึ่ง (3) คําว่า “นิติบุคคลเฉพาะกิจ”  หมายความว่า   บริษัทจํากัด หรือบริษัทมหาชนจํากัดที่จัดตั้งขึ้นโดยมีวัตถุประสงค์ในการถือกรรมสิทธิ์หรือมีสิทธิครอบครองในอสังหาริมทรัพย์ตามข้อกําหนดในการเสนอขายโทเคนดิจิทัล


ข้อ ๓ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2564 เป็นต้นไป


ผู้มีอํานาจลงนาม ๐    ประกาศ  ณ  วันที่ 11 กุมภาพันธ์ พ.ศ. 2564

 

 

 

                                                                   (นายพิชิต  อัคราทิตย์)

                                                                     ประธานกรรมการ

                                     คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 15/2565

เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้

(ฉบับที่ 2 )

-----------------------------

อาศัยอํานาจตามความในมาตรา 4 และมาตรา 8(1) แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกประกาศไว้ดังต่อไปนี้

ข้อ 1 ให้ยกเลิกความใน (1) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 23/2564 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ลงวันที่ 15 กรกฎาคม พ.ศ. 2564 และให้ใช้ความต่อไปนี้แทน

"(1) มีวัตถุประสงค์เพื่อการลงทุนร่วมกันของผู้ลงทุนตั้งแต่ 2 รายขึ้นไป โดยจํากัดลักษณะของผู้ลงทุนไว้เฉพาะที่เป็นผู้ลงทุนสถาบันหรือผู้ลงทุนรายใหญ่พิเศษตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่ แต่ทั้งนี้ ต้องมิได้เป็นไปเพื่อแสวงหาประโยชน์จากการจัดการทรัพย์สินส่วนตัวของบุคคลใดหรือกลุ่มบุคคลใดเป็นการเฉพาะ"

ข้อ 2 ให้ทรัสต์เพื่อประกอบกิจการเงินร่วมลงทุนที่จัดตั้งขึ้นตามข้อ 5(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กร. 23/2564 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ ลงวันที่ 15 กรกฎาคม พ.ศ. 2564 ก่อนการแก้ไขเพิ่มเติมโดยประกาศฉบับนี้ยังคงดําเนินธุรกรรมในตลาดทุนตามวัตถุประสงค์ที่ก่อตั้งไว้เดิมต่อไปได้

ข้อ 3 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2565 เป็นต้นไป

ประกาศ ณ วันที่ 10 มิถุนายน พ.ศ. 2565

(นายพิชิต อัคราทิตย์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 1/2542

เรื่อง การกําหนดประเภทหลักทรัพย์เพิ่มเติม 

(ฉบับที่ 2)

 

 อาศัยอํานาจตามความในมาตรา 4 มาตรา 14 มาตรา 33 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ใบสําคัญแสดงสิทธิอนุพันธ์ (derivative warrant) เป็นหลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

 ข้อ 2 ใบสําคัญแสดงสิทธิอนุพันธ์ตามข้อ 1 หมายความว่า ตราสารที่แบ่งเป็นหน่วย และมีการกําหนดข้อตกลงและเงื่อนไขไว้เป็นการล่วงหน้าในลักษณะที่เท่ากันทุกหน่วยโดยข้อตกลงและเงื่อนไขดังกล่าวให้สิทธิในลักษณะใดลักษณะหนึ่งดังต่อไปนี้แก่ผู้ถือ

(1) สิทธิที่จะซื้อหุ้นที่ออกโดยบริษัทใด ๆ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้

(2) สิทธิที่จะขายหุ้นที่ออกโดยบริษัทใด ๆ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้

(3) สิทธิที่จะได้รับชําระเงินหรือสิ่งตอบแทนอื่นใดที่คํานวณเป็นเงินได้ ตามส่วนต่างของราคาหุ้นที่ออกโดยบริษัทใด ๆ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้ กับราคาหุ้นที่กําหนดในตราสาร หรือ

(4) สิทธิที่จะได้รับชําระเงินหรือสิ่งตอบแทนอื่นใดที่คํานวณเป็นเงินได้ โดยสิทธิดังกล่าวคํานวณจากส่วนต่างของดัชนีหลักทรัพย์ ณ เวลาใดเวลาหนึ่งหรือช่วงเวลาใดเวลาหนึ่งที่กําหนดไว้ กับดัชนีหลักทรัพย์ที่กําหนดในตราสาร

 ข้อ 3 ให้ใบสําคัญแสดงสิทธิอนุพันธ์ตามข้อ 1 เป็นหลักทรัพย์ที่กําหนดตามมาตรา 33 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

 ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 4 มกราคม พ.ศ. 2542

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 6/2542

เรื่อง การกําหนดประเภทหลักทรัพย์เพิ่มเติม

(ฉบับที่ 3)

 อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ออปชัน (option) เป็นหลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

 ออปชัน (option) ตามวรรคหนึ่ง หมายความว่า ตราสารที่ตลาดหลักทรัพย์หรือบริษัทย่อยออกเพื่อแสดงสิทธิแก่ผู้ถือดังต่อไปนี้

(1) สิทธิที่จะซื้อหรือสิทธิที่จะขายสินค้าอ้างอิงกับตลาดหลักทรัพย์หรือบริษัทย่อยณ เวลาใดเวลาหนึ่งหรือช่วงเวลาใดเวลาหนึ่งในอนาคต ตามจํานวนและราคาที่กําหนดไว้ในตราสารหรือ

(2) สิทธิที่จะได้รับชําระเงินจากตลาดหลักทรัพย์หรือบริษัทย่อย โดยสิทธิดังกล่าวคํานวณจากส่วนต่างของราคาหรือมูลค่าของสินค้าอ้างอิงหรือตัวแปรอ้างอิง ณ เวลาใดเวลาหนึ่งหรือช่วงเวลาใดเวลาหนึ่งในอนาคตกับราคาหรือมูลค่าของสินค้าอ้างอิงหรือตัวแปรอ้างอิงตามที่กําหนดไว้ในตราสาร

 ข้อ 2 เพื่อประโยชน์ตามข้อ 1

 “ตลาดหลักทรัพย์” หมายความว่า ตลาดหลักทรัพย์แห่งประเทศไทย

 “บริษัทย่อย” หมายความว่า บริษัทจํากัดที่ตลาดหลักทรัพย์จัดตั้งขึ้นและถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทจํากัดนั้น

 “สินค้าอ้างอิง” หมายความว่า หลักทรัพย์หรือเงินตราสกุลใด ๆ 

 “ตัวแปรอ้างอิง” หมายความว่า ดัชนีกลุ่มหลักทรัพย์หรืออัตราดอกเบี้ย 

 ข้อ 3 ตราสารที่มีลักษณะเป็นออปชัน (option) ตามข้อ 1 มิให้ถือเป็นใบสําคัญแสดงสิทธิอนุพันธ์ (derivative warrant) ตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 1 /2542 เรื่อง การกําหนดประเภทหลักทรัพย์เพิ่มเติม (ฉบับที่ 2) ลงวันที่ 4 มกราคม พ.ศ. 2542

 ข้อ 4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 22 กุมภาพันธ์ พ.ศ. 2542 

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 34/2543

เรื่อง การกําหนดประเภทหลักทรัพย์เพิ่มเติม

(ฉบับที่ 4)

 อาศัยอํานาจตามความในมาตรา 4 มาตรา 14 มาตรา 33 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ใบแสดงสิทธิในผลประโยชน์ที่เกิดจากหลักทรัพย์อ้างอิง (depositary receipt) เป็นหลักทรัพย์ตามมาตรา 4 

 ใบแสดงสิทธิในผลประโยชน์ที่เกิดจากหลักทรัพย์อ้างอิงตามวรรคหนึ่ง หมายความว่า ตราสารที่ให้สิทธิแก่ผู้ถือที่จะได้รับผลตอบแทนทางการเงินเทียบเท่าหรืออ้างอิงกับผลตอบแทนทางการเงินที่ผู้ถือหลักทรัพย์อ้างอิงจะได้รับ โดยผู้ออกตราสารมีหรือจะมีการถือหลักทรัพย์อ้างอิงรองรับ ทั้งนี้ ตราสารดังกล่าวไม่รวมถึงหน่วยลงทุน ใบสําคัญแสดงสิทธิอนุพันธ์ หรือตราสารที่ให้สิทธิในทํานองเดียวกับตราสารดังกล่าวซึ่งเป็นหลักทรัพย์ประเภทอื่นตามที่สํานักงานประกาศกําหนด

 ข้อ 2 ให้ใบแสดงสิทธิในผลประโยชน์ที่เกิดจากหลักทรัพย์อ้างอิงตามข้อ 1 เป็นหลักทรัพย์ที่กําหนดตามมาตรา 33 และมาตรา 34 

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 

 ประกาศ ณ วันที่ 25 สิงหาคม พ.ศ. 2543

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 21/2562

เรื่อง  การกําหนดประเภทหลักทรัพย์เพิ่มเติม

(ฉบับที่ 10)

                                    

อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กจ. 20/2541  เรื่อง การกําหนดประเภทหลักทรัพย์เพิ่มเติม ลงวันที่ 11 มิถุนายน พ.ศ. 2541  


ข้อ ๒ ให้ใบแสดงสิทธิในการซื้อหุ้นเพิ่มทุนที่โอนสิทธิได้ (Transferable Subscription Right หรือ TSR) เป็นหลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  


ข้อ ๓ ใบแสดงสิทธิในการซื้อหุ้นเพิ่มทุนที่โอนสิทธิได้ตามข้อ 2  หมายความว่า ตราสารที่บริษัทมหาชนจํากัดออกให้แก่ผู้ถือหุ้นตามส่วนจํานวนหุ้นที่ผู้ถือหุ้นแต่ละคนมีอยู่ เพื่อให้ผู้ถือหุ้นนั้นหรือบุคคลอื่นที่ได้รับโอนตราสารดังกล่าวใช้เป็นหลักฐานในการใช้สิทธิซื้อหุ้นเพิ่มทุนของบริษัทมหาชนจํากัดนั้น โดยสิทธิดังกล่าวเป็นสัดส่วนกับจํานวนหุ้นของผู้ถือหุ้นแต่ละคนนั้นและให้หมายความรวมถึงตราสารดังกล่าวที่ที่ประชุมผู้ถือหุ้นมีมติให้ออกตามส่วนจํานวนหุ้นที่ผู้ถือหุ้นแต่ละคนมีอยู่ โดยไม่ออกให้แก่ผู้ถือหุ้นที่จะทําให้บริษัทมหาชนจํากัดมีหน้าที่ตามกฎหมายต่างประเทศ


ข้อ ๔ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กจ. 20/2541  เรื่อง การกําหนดประเภทหลักทรัพย์เพิ่มเติม ลงวันที่ 11 มิถุนายน พ.ศ. 2541  ให้การอ้างอิงดังกล่าวหมายถึงการอ้างอิงประกาศฉบับนี้


ข้อ ๕ ประกาศนี้ให้ใช้บังคับตั้งแต่วันที่ 10 กันยายน พ.ศ. 2562 เป็นต้นไป


ผู้มีอํานาจลงนาม -      ประกาศ  ณ วันที่ 5 กันยายน พ.ศ. 2562

 

 (นายวรวิทย์  จําปีรัตน์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์


ที่ กจ. 10/2552


เรื่อง การกําหนดประเภทหลักทรัพย์เพิ่มเติม


(ฉบับที่ 5)


(ฉบับประมวล)


\_\_\_\_\_\_\_\_\_\_\_\_\_\_\_\_\_\_\_\_\_\_


อาศัยอํานาจตามความในมาตรา 4 แห่งพระราชบัญญัติหลักทรัพย์และตลาดหลักทรัพย์พ.ศ. 2535 และมาตรา 14 และมาตรา 33 แห่งพระราชบัญญัติหลักทรัพย์และตลาดหลักทรัพย์ พ.ศ. 2535


ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ 1 ให้ใบทรัสต์ (trust certificate) เป็นหลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535


ใบทรัสต์ตามวรรคหนึ่ง1 หมายความว่า ตราสารที่แสดงสิทธิของผู้ถือในฐานะผู้รับประโยชน์ในทรัสต์ ซึ่งมีการแบ่งตราสารดังกล่าวเป็นหน่วยโดยหน่วยชนิดเดียวกันมีมูลค่าที่เท่ากัน


ข้อ 2 ให้หลักทรัพย์ตามข้อ 1 เป็นหลักทรัพย์ที่ห้ามมิให้เสนอขายตามมาตรา 33แห่งพระราชบัญญัติหลักทรัพย์และตลาดหลักทรัพย์ พ.ศ. 2535 เว้นแต่จะเป็นไปตามกรณีที่กําหนดไว้ในมาตราดังกล่าว


ข้อ 3 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2552 เป็นต้นไป


ประกาศ ณ วันที่ 4 มิถุนายน พ.ศ. 2552


(นายวิจิตร สุพินิจ)


ประธานกรรมการ


คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 34/2563

เรื่อง การดํารงเงินกองทุนของผู้ประกอบธุรกิจการจัดการกองทุนรวม   
การจัดการกองทุนส่วนบุคคล การเป็นนายหน้าซื้อขายหลักทรัพย์  
และการค้าหลักทรัพย์และการจัดจําหน่ายหลักทรัพย์  
ที่เป็นหน่วยลงทุน และการเป็นผู้จัดการเงินทุน  
สัญญาซื้อขายล่วงหน้า 

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 14 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 9(1) และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้

 ข้อ 1 ให้ยกเลิกความใน (1) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 3/2561 เรื่อง การดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า ลงวันที่ 17 มกราคม พ.ศ. 2561 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2563 เรื่อง การดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า (ฉบับที่ 2) ลงวันที่ 13 มีนาคม พ.ศ. 2563 และให้ใช้ความต่อไปนี้แทน

“(1) ผู้ประกอบธุรกิจที่มีการกํากับดูแลฐานะทางการเงินโดยหน่วยงานกํากับดูแลธุรกิจหลักอื่นโดยตรงอยู่แล้ว”

ข้อ 2 ประกาศนี้ให้ใช้บังคับตั้งแต่วันที่ 1 มกราคม พ.ศ. 2564 เป็นต้นไป

 ประกาศ ณ วันที่ 2 ธันวาคม พ.ศ. 2563 

 (นายพิชิต อัคราทิตย์)

 ประธานกรรมการ 

 คณะกรรมการกํากับหลักทรัพย์และตลาดหลักทรัพย์